เดือนที่แล้ว ปจด.มา2ครั้งครั้งละ2-3วันมีเพศสัมพันธ์ไปวันที่29ธค. พอเข้าเดือนนี้ปจด.ยังไม่มาตรวจแล้วขึ้นขีดเดียว ร่วมกับมีอาการช่องคลอดอักเสบฉี่บ่อยฉี่ไม่สุดบ้างเป็นบางครั้งแบบนี้เราจะท้องไหมคะหรือที่ปจด.ไม่มาเป็นเพราะอะไรคะ
สวัสดีค่ะ หากได้ตรวจหาการตั้งครรภ์อย่างถูกต้องแล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้น และการที่ประจำเดือนยังไม่มา อาจเกิดจากสาเหตุ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น แนะนำควรรอประจำเดือนต่อไปก่อน แต่หากประจำเดือนไม่มานานเกิน 3 เดือน หรือต่อมาได้มีประจำเดือนมาผิดปกติ คือมาบ่อยๆ เหมือนกับในเดือนก่อนอีก ก็ควรไปพบแพทย์เพื่อหาสาเหตุอื่นๆ เช่น การผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ เป็นต้นส่วนอาการปัสสาวะบ่อย ปัสสาวะไม่สุด น่าจะเกิดจากมีการติดเชื้อทางเดินปัสสาวะส่วนล่าง ซึ่งสาเหตุของเชื้อ อาจเป็นเชื้อแบคทีเรียชนิดต่างๆ หรือเชื้อจากโรคติดต่อทางเพศสัมพันธ์ เช่น หนองในแท้ หนองในเทียม เป็นต้นในเบื้องต้นแนะนำให้ดื่มน้ำเปล่ามากๆ หลีกเลี่ยงการดื่มชา กาแฟ หรือแอลกอฮอล์ ไม่กลั้นปัสสาวะ หลีกเลี่ยงการมีเพศสัมพันธ์ไปก่อนชั่วคราว หากอาการยังไม่ดีขึ้น ควรไปพบแพทย์เพื่อรักษาค่ะ